
Homokkövek magyarországi fellelhetősége, jellemzőik, azok műemléki szerepe és felhasználása

Kulcsszavak: Homokkő; Bánya; Vékonycsiszolat; Szilícium; Faragás
   A dolgozatom téma választásában fontos szerepet tölt be a kőfaragó/kőszobrász szakmában való anyagismeret és szakmai tapasztalat, valamint a jelenleg tanult kőszobrász-restaurátor szakterületen hasznosítható gyakorlati és elméleti tudás bővítése. A dolgozatom során egy rövid, ismertető jellegű anyagot taglalok. Az ismertető anyag témája a hazai területen előforduló homokkövek lelőhelyei, felhasználási területei és a típusainak beazonosítása vékonycsiszolati módszerrel.
   Elsősorban a homokkövek geológiai értelemben vett besorolásával kezdeném. A kőzeteket három nagy csoportba sorolhatjuk, metamorf, magmás és üledékes kőzetek és ezek közül az üledékes csoportba tartoznak a homokkövek. Bányászati, kőfejtési és megmunkálhatóság béli szempontból vannak eltérő keménységű és padozottságú homokkövek. A homokkövek felhasználása igen széles körben vált ismerté. Alkalmazták szerkezeti, szobrászati, burkolati anyagként. A megmunkálhatóság tekintetében jelentősen inkább a szerszám parkban van egy kis különbség a metamorf és magmás kőzetekhez képest. Megjelenésben is igen eltérőek lehetnek. Egyes típusok aprószemcse méretűek más típusok pedig igen nagy szemcsékből állnak össze. Színben is többféle van. A homokkövek alkotó ásványa a kvarc, földpát, csillám. Magyarország több pontján is fellelhető homokkő bányák, vannak már bezárt és működő bányák. Az ismertebb helyek hazánkban a Budai-hegységben, Mecsekben, Balaton felvidéken és Cserhát hegységben találhatók. A homokköveket, is mint minden más kőzetet a környezeti hatások erodálják. Vannak biológiai, kémiai, mikrobiológiai károsítók, valamint roncsoló hatást fejtenek ki a sók, a hőmérséklet és a nedvesség jelenléte. A homokköveket elemezni tudjuk vékonycsiszolati minták vizsgálatával. Ezzel a vizsgálati módszerrel makroszkopikus nagyításban tudjuk kiértékelni és összehasonlítani más mintákkal, például bányákból vett kőzetmintákkal vagy más szobrok, műemlékek mintáival.
   A vizsgálati és kutatási eredményeimmel szeretném bővíteni a homokkövekről eddig összegyűjtött ismereteket. 



